เทศบัญญัติเทศบาลตำบลขัวมุงเทศบัญญัติเทศบาลตำบลขัวมุงเรื่องการควบคุมควันไฟและฝุ่นละอองจากการเผา พ.ศ. ๒๕๕๔[๑] โดยที่เห็นเป็นการสมควรตราเทศบัญญัติเทศบาลตำบลขัวมุง เรื่องการควบคุมควันไฟและฝุ่นละอองจากการเผา ขึ้นใช้บังคับโดยอาศัยอำนาจตามความในมาตรา๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๕) พ.ศ. ๒๕๑๐ มาตรา๑๖ (๒๙) มาตรา ๑๖ (๓๐) และมาตรา ๑๗ (๒๒)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ประกอบมาตรา ๒๕ มาตรา ๒๖ มาตรา ๒๗ มาตรา ๒๘ และมาตรา ๖๓แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลที่รัฐธรรมนูญรับรองไว้ตามมาตรา ๒๙ แห่งรัฐธรรมนูญแห่งราชอาณาจักรไทย พุทธศักราช ๒๕๕๐ เทศบาลตำบลขัวมุงโดยความเห็นชอบของสภาเทศบาลตำบลขัวมุง และโดยความเห็นชอบของผู้ว่าราชการจังหวัดเชียงใหม่จึงตราเทศบัญญัตินี้ไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลขัวมุง เรื่อง การควบคุมควันไฟและฝุ่นละอองจากการเผาพ.ศ. ๒๕๕๔ข้อ ๒ เทศบัญญัตินี้ให้ใช้บังคับในเขตเทศบาลตำบลขัวมุง เมื่อได้ประกาศไว้โดยเปิดเผย ณสำนักงานเทศบาลตำบลขัวมุงแล้วเจ็ดวันข้อ ๓ นับแต่วันที่เทศบัญญัตินี้ใช้บังคับให้ยกเลิกข้อบัญญัติองค์การบริหารส่วนตำบลขัวมุง เรื่องการควบคุมควันไฟและฝุ่นละอองจากการเผา พ.ศ. ๒๕๕๐ และให้ใช้เทศบัญญัตินี้แทนข้อ ๔ ในเทศบัญญัตินี้มลพิษ หมายความว่า ของเสียวัตถุอันตราย และมลสารอื่น ๆ รวมทั้งกาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติซึ่งก่อให้เกิดหรืออาจก่อให้เกิดผลกระทบต่อคุณภาพสิ่งแวดล้อมหรือภาวะที่เป็นพิษภัยอันตรายต่อสุขภาพอนามัยของประชาชนได้ และให้หมายความรวมถึงรังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆที่เกิดหรือถูกปล่อยจากแหล่งกำเนิดมลพิษด้วยการเผา หมายความว่าการจุดไฟเผาขยะมูลฝอย หญ้าแห้ง พืชไร่ ต้นไม้ เศษวัสดุจากพืชหรือเศษวัสดุอื่นใดอันเป็นเหตุให้เกิดมลพิษ ควัน ความร้อน สิ่งมีพิษ ฝุ่นละอองเขม่า เถ้าจนเป็นเหตุให้ส่งผลกระทบต่อคุณภาพสิ่งแวดล้อมหรือภาวะที่เป็นพิษอันตรายต่อสุขภาพอนามัยของประชาชนเจ้าพนักงานท้องถิ่น หมายความว่านายกเทศมนตรีตำบลขัวมุงพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามเทศบัญญัตินี้ข้อ ๕ ให้เจ้าพนักงานท้องถิ่นและพนักงานเจ้าหน้าที่มีอำนาจดังต่อไปนี้(๑)โฆษณาให้ประชาชนได้ทราบถึงหน้าที่ที่จะต้องปฏิบัติตามเทศบัญญัตินี้(๒) สอดส่องและกวดขันไม่ให้มีการฝ่าฝืนเทศบัญญัตินี้โดยเคร่งครัด(๓)ตักเตือนผู้กระทำความผิดหรือสั่งให้ผู้กระทำความผิดแก้ไขหรือขจัดสภาพอันอาจก่อให้เกิดเพลิงไหม้สภาพรกรุงรังหรือความไม่เป็นระเบียบเรียบร้อยให้หมดไป(๔) รายงานการกระทำผิดของผู้กระทำผิดซึ่งไม่เชื่อฟังเพื่อให้เจ้าพนักงานท้องถิ่นดำเนินการปรับตามเทศบัญญัตินี้ข้อ ๖ ห้ามมิให้ผู้ใดเผาขยะพืชไร่ ตอซังข้าว หญ้าแห้ง ต้นไม้ หรือสิ่งอื่นใด ไม่ว่าจะเป็นการเผาในที่ดินของตนหรือที่ดินสาธารณะ หรือทางสาธารณะ หรือป่าไม้ ในประการที่ทำให้เกิดควัน หรือ ฝุ่นละอองอันเป็นอันตรายต่อสุขภาพอนามัยของประชาชนหรือเป็นอันตรายต่อทรัพย์สินของผู้อื่นข้อ ๗ หากเจ้าของหรือผู้ครอบครองที่ดินไม่ปฏิบัติตามคำแนะนำเจ้าพนักงานท้องถิ่นหรือพนักงานเจ้าหน้าที่อาจจัดการตามความจำเป็นเพื่อป้องกันมิให้มีการเผา การป้องกันการลุกลามของไฟ หรือดำเนินการใด ๆกับสภาพพื้นที่ที่เสี่ยงต่อการเกิดไฟไหม้ เช่น การทำแนวกันไฟ การตัดถาง การรื้อถอนเจ้าของหรือผู้ครอบครองสถานที่นั้นต้องเป็นผู้เสียค่าใช้จ่ายสำหรับการนั้นข้อ ๘ ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ตามข้อ๕ ต้องระวางโทษปรับไม่เกินห้าร้อยบาทข้อ ๙ ผู้ใดไม่ปฏิบัติตามคำแนะนำของเจ้าพนักงานท้องถิ่นหรือพนักงานเจ้าหน้าที่ตามข้อ๕ หรือฝ่าฝืนข้อ ๖ หรือข้อ ๗ ต้องระวางโทษปรับไม่เกินหนึ่งพันบาทข้อ ๑๐ ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๑ ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและความเหมาะสมของพื้นที่ข้อ ๑๒ ให้นายกเทศมนตรีตำบลขัวมุงเป็นผู้รักษาการให้เป็นไปตามเทศบัญญัตินี้และให้มีอำนาจสั่งการเพื่อให้เป็นไปตามเทศบัญญัตินี้ประกาศณ วันที่ ๒๒ กรกฎาคม พ.ศ. ๒๕๕๔มนัส เศรษฐเสถียรนายกเทศมนตรีตำบลขัวมุงปริยานุช/ผู้จัดทำ๒๗ ธันวาคม๒๕๕๔ปณตภร/ผู้ตรวจ๒๘ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๗๖ ง/หน้า ๙๖/๒๒ ธันวาคม ๒๕๕๔